Eleccións Xerais 2004 - Wikipedia

# Eleccións Xerais 2004

### Na Galipedia, a wikipedia en galego.

O 14 de marzo de 2004, os españois maiores de idade, foron chamados ás urnas para renovar as Cortes, por novena vez dende a Transición.

  - Os resultados co 99,99% dos votos escrutados foron:

Eleccións Xerais españolas, 14 de marzo de 2004
Partido | Votos | % | Dif. | Escaños | Dif.
Partido Socialista (PSOE) | 11.026.163 | 42,59 | +8,43 | 164 | +39
Partido Popular (PP) | 9.763.144 | 37,71 | -6,81 | 148 | -35
Convergència i Unió (CiU) | 835.471 | 3,23 | -0,94 | 10 | -5
Esquerra Republicana de Catalunya (ERC) | 652.196 | 2,52 | +1,68 | 8 | +7
Partido Nacionalista Vasco (EAJ/PNV) | 420.980 | 1,63 | +0,10 | 7 | =
Izquierda Unida (IU) | 1.284.081 | 4,96 | -1,00 | 5 | -4
Coalición Canaria (CC) | 235.221 | 0,91 | -0,16 | 3 | -1
Bloque Nacionalista Galego (BNG) | 208.688 | 0,81 | -0,51 | 2 | -1
Chunta Aragonesista (CHA) | 94.252 | 0,36 | +0,03 | 1 | =
Eusko Alkartasuna (EA) | 80.905 | 0,31 | -0,12 | 1 | =
Nafarroa Bai (Na-Bai) | 61.045 | 0,24 | n/a | 1 | +1

## [editar] As eleccións en cifras

Mapa de España cos partidos maioritarios en cada provincia nas eleccións xerais do 2004

O 14 de marzo estaban inscritos no censo electoral 34.571.831 persoas, das cales un 75,66% votou, e un 24,34% abstívose.

Outras cífras:

- Votos válidos: 99,98%
- Votos nulos: 1,01
- Votos a candidaturas: 98,42%
- Votos blancos: 1,58%

Histórico de número de escanos de PSOE, PP, IU e UCD na democracia (1977-2004)

## [editar] Candidatos

As eleccións do 14-M tiñan como principal aliciente a concorrencia dos dous novos líderes políticos do PP e do PSOE.

- Mariano Rajoy, líder do Partido Popular.
- José Luis Rodríguez Zapatero secretario xeral do Partido Socialista Obrero Español.

Outros líderes

- Gaspar Llamazares, coordinador xeral de Izquierda Unida.
- Josep Antoni Duran i Lleida, por Convergencia i Unió
- Josep Lluís Carod-Rovira, presidente de Esquerra Republicana de Catalunya.
- Josu Iñaki Erkoreka polo Partido Nacionalista Vasco.
- Paulino Rivero por Coalición Canaria.
- Francisco Rodríguez polo Bloque Nacionalista Galego.
- José Antonio Labordeta por Chunta Aragonesista.
- Begoña Lasagabaster por Eusko Alkartasuna.
- Uxue Barkos por Nafarroa Bai

## [editar] Campaña electoral e sondaxes

As eleccións do 14-M víanse como unha proba da sociedade ao Partido Popular, que tivera que enfrontarse ao petroleiro Prestige (con unha actuación moi cuestionada), e á involucración de España na Guerra de Irak (feito que contaba coa repulsa da sociedade). Aínda por estes feitos, unha semana antes dos atentados do 11-M o PP tiña unha ampla vantaxe sobre o PSOE, aínda que o PP non volvería a acadar a maioría absoluta do 2000.

Unha semana antes das eleccións, debido á lei electoral que o proibe, deixaronse de publicar sondaxes electorais; nese momento, cunha elevada porcentaxe de enquisados que se declaraban "indecisos", algúns falaban de empate técnico.

A campaña estivo moi marcada polo pacto do goberno tripartito en Cataluña, e pola reunión de Carod-Rovira e dirixentes da ETA. José Luis Rodríguez Zapatero prometeu non formar goberno a menos que o seu partido fose o máis votado. Mariano Rajoy pediu unha maioría cómoda para non ter que depender de pactos.

### [editar] Enquisas

| Resultado 2000 | IPSOS-ECO | SIGMA-DOS | Instituto Opina | Demoscopia | Resultado 2004
Partido Popular | 183 | 150-154 | 153-161 | 161-166 | 169 | 148
Partido Socialista Obrero Español | 125 | 154-158 | 152-159 | 140-145 | 141 | 164
Convergencia i Unió | 15 | 10-12 | 10-11 | 10-11 | 11 | 10
Esquerra Republicana de Catalunya | 1 | 7-8 | 6 | 7-8 | 6 | 8
Partido Nacionalista Vasco | 7 | 6-7 | 7 | 7-8 | 7 | 7
Izquierda Unida | 8 | 9-11 | 6-7 | 11-12 | 9 | 5
Coalición Canaria | 4 | 3-4 | 3 | 3-4 | 3 | 3
Bloque Nacionalista Galego | 3 | 2 | 3 | 3 | 2 | 2
Chunta Aragonesista | 1 | 1 | 1 | - | 1 | 1
Eusko Alkartasuna | 1 | 0-1 | 1 | - | 0-1 | 1

Ipsos-Eco Consulting (TVE), Sigma Dos (Antena 3), Instituto Opina (SER) (7 marzo 2004) [1], Demoscopia (Telecinco)

### [editar] 11 de marzo: atentados de Madrid

O 11 de marzo, tres días antes das eleccións, tivo lugar o maior atentado terrorista na historia recente de España e de Europa: os atentados de Madrid. Como consecuencia a estes feitos os partidos políticos suspenderon as súas campañas electorais.

A sombra dos atentados tivo moita influencia para que moitos partidos adquirisen votos, que até aquel momento eran indecisos. Nas sedes do PP, a noite antes da apertura dos colexios electorais, sucederonse concentracións en contra da política informativa do Ministerio do Interior sobre a autoría dos atentados, nos que o ministerio apuntaba como principal sospeitosa á ETA, existindo outra liña de investigación aberta cara ao terrorismo islámico.

A ministra Ana Palacio, de Asuntos Exteriores, remitiu un memorando a todas as sedes diplomáticas para alentalos a defender a idea da autoría etarra, e o Goberno conseguiu unha declaración de condena explícita a ETA na ONU.

### [editar] Lemas electorais

- Partido Popular: Juntos vamos a más. Foi o partido que máis invertiu na campaña, 11,42 millóns de Euros.
- Partido Socialista Obrero Español: Merecemos Una España mejor e ZP, Zapatero Presidente. O presuposto foi de 10,5 millóns de Euros.
- Izquierda Unida: Con tu voto, es posible. Palabra. Gastou máis de 5,7 millóns de Euros.
- Convergència i Unió: Dran per Catalunya. Sentit comú. (Duran para Cataluña. Sentido común).
- Esquerra Republicana de Catalunya: Parlant la gente s'entén (Falando enténdese a xente).
- Partido Nacionalista Vasco: Bai, gehiago nahi dut. (Si, quero máis).
- Chunta Aragonesista: Labordeta, Gente como tú.

## [editar] Resultados das eleccións

As sondaxes realizadas a pe de urna, a votantes que xa depositaran o seu voto, arroxaban diferenzas significativas cos publicados na semana anterior. A maioría das sondaxes a pe de urna, daban como vencedor das eleccións ao Partido Socilaista cunha lixeira vantaxe.

O reconto de votos deu ao PSOE un 42,63% dos votos, superando ao PP que obtivo un 37,64%. O PSOE converteuse no partido maioritario do Congreso, aínda que a 12 escanos da maioría absoluta. O PP, pola súa parte, seguiu sendo a forza maioritaria do Senado, aínda que perdeu a maioría do 2000. Izquierda Unida foi a terceira forza máis votada, pero conseguiu menos escanos que Convergnència u Unió, PNV e ERC, conseguiron os ascensos que lle pronosticaban as sondaxes.

Centos de militantes convocáronse na Calle Ferraz de Madrid. Zapateron honrou a memoria dos falecidos nos atentados do 11-M, e ante un público maioritariamente mozo, comprometeuse con eles pronunciando as palabras "No os fallaré". Mariano Rajoy felicitou a Zapatero pola súa vitoria, e afirmou que o PP despedíase do poder "con la tranquilidad del trabajo bien hecho" e "con las cuentas claras".

### [editar] Senado

O PP conseguiu unha maioría relativa no Senado, aínda que preto da maioría absoluta. Nembargantes perdeu 25 senadores e o PSOE gañou 28. Os resultados foron.

Eleccións Xerais españolas, 14 de marzo de 2004
Partido | Senadores | Diferenza
Partido Socialista (PSOE) | 81 | +28
Partido Popular (PP) | 102 | -25
PSC-ERC-ICV-EUA | 12 | +4
Partido Nacionalista Vasco (PNV) | 6 | +0
Convergència i Unió (CiU) | 4 | -4
PIL | 0 | -1

## [editar] Resultados de todos os partidos

Total do Estado, con 99,99% dos votos escrutados ás 3:42 do 15 de marzo de 2004.

Eleccións Xerais españolas, 14 de marzo de 2004
Siglas | Votos | % | Deputados
PSOE | 11.026.163 | 42,59 | 164
PP | 9.763.144 | 37,71 | 148
CiU | 835.471 | 3,23 | 10
ERC | 652.196 | 2,52 | 8
EAJ/PNV | 420.980 | 1,63 | 7
IU | 1.284.081 | 4,96 | 5
CC | 235.221 | 0,91 | 3
BNG | 208.688 | 0,81 | 2
CHA | 94.252 | 0,36 | 1
EA | 80.905 | 0,31 | 1
Na-Bai | 61.045 | 0,24 | 1
PARTIDO ANDALUCISTA (PA) | 181.261 | 0,71 | 0
BLOC NACIONALISTA VALENCIA-ESQUERRA VERDA (BLOC-EV) | 40.645 | 0,16 | 0
PSM-ENTESA NACIONALISTA,ESQUERRA UNIDA,E.VERDE (ERCPSM-EN,EU,EV,ER) | 40.179 | 0,16 | 0
CIUDADANOS EN BLANCO (CENB) | 39.877 | 0,16 | 0
ARALAR-ZUTIK | 38.319 | 0,15 | -
LOS VERDES-ECOPACIFISTAS (LV-E) | 36.789 | 0,14 | -
PARTIDO ARAGONES (PAR) | 36.274 | 0,14 | -
CENTRO DEMOCRATICO Y SOCIAL (CDS) | 33.467 | 0,13 | -

Traído desde "http://gl.wikipedia.org../../../e/l/e/Elecci%C3%B3ns_Xerais_2004_2aef.html"

Categoría: Política

##### Views

- Artigo
- Discusión
- Revisión actual

##### Procura